
ZAPISNIK

49. sjednice Vijeća Mjesnog odbora „Bruno Bušić“, 10. travnja 2025. godine u 18.00 sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća, te otvara 49. sjednicu Vijeća Mjesnog odbora.

Predsjednica predlaže usvajanje zapisnika 48. sjednice koje su članovi Vijeća zaprimili e-mailom.
Vijeće jednoglasno usvaja navedeni prijedlog te prihvaća tekst zapisnika 48. sjednice jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.

Prijedlog je jednoglasno izglasan i konstatira se da Vijeće jednoglasno usvaja sljedeći


DNEVNI RED


1. Korištenje prostora MS “Bruno Bušić” 
2. Izvješća, pitanja i prijedlozi



Ad 1. Korištenje prostora MS “Bruno Bušić”

Predsjednica obavještava Vijećnike kako je Vijeće zaprimilo zahtjeve za povremeno korištenje prostora kako slijedi:

1. Odred izviđača „Borongaj“ u terminima utorkom 19-22h, srijedom 19-22h i nedjeljom 12h
2. Ružica Purić, radi druženja uz kartanje, za korištenje velike dvorane u terminima ponedjeljkom 14-17h, srijedom 14-18h i petkom 14-18h.


Predsjednica otvara raspravu. U raspravi sudjeluju svi prisutni vijećnici.

Vijećnici jednoglasno donose zaključak kojim odobravaju zahtjev Odreda izviđača „Borongaj.“ 

Zaključak 
o povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava povremeno korištenje prostora korištenja prostora:

Odredu izviđača „Borongaj“ zastupanima po Neveni Nikić u razdoblju od 10. travnja 2025. do 10. svibnja 2026. u terminima:
· Utorkom 19-22 h velika i mala dvorana
· Srijedom 19-22 h velika i mala dvorana
· Nedjeljom 9-12 h – uredska prostorija

Vijećnici jednoglasno odbijaju zahtjev za povremeno korištenje Ružice Purić, budući da prednost pri povremenom korištenju imaju političke stranke, kulturno-umjetnička društva i druge udruge građana koje su registrirane prema Zakonu o udrugama, a djeluju na području Grada Zagreba, a fizičkim osobama se može odobriti jednokratno korištenje u preostalim slobodnim terminima.


Ad 2. Izvješća, pitanja, prijedlozi


Pitanja i prijedloga nema i ovime je iscrpljen dnevni red. Predsjednica u 19:00 zatvara 49. sjednicu VMO.

Zapisnik sastavila: Iva Ramljak

KLASA: 024-08/25-003/792
URBROJ: 251-13-11-5/002-25-2
Zagreb, 10. travnja 2025.



						                                                                        Predsjednica Vijeća Mjesnog odbora
							      „Bruno Bušić“

					                          Iva Ramljak, mag. iur. 

[bookmark: _GoBack]	Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora Bruno Bušić te stoga Vijeće nije prihvatilo Zapisnik 49. sjednice.

